钦定古今图书集成/明伦汇编/氏族典/第275卷 > 王来
## 钦定古今图书集成/明伦汇编/氏族典/第275卷 > 王来

按《明外史王来传﹕》：“来字原之，慈谿人。宣德二年，以会
试乙榜，授新建教谕。用荐擢御史，巡按苏、松、常、镇四
府。英宗即位，再以荐擢山西左参政。来居官廉，练达
政事，然疾恶过甚，为巡按曹泰所劾，当徒。遇赦，以原
官调广东，迁河南左布政使。十四年，改左副都御史，
巡抚河南及湖广襄阳诸府。景泰元年，贵州苗韦同”
烈作乱，进来右都御史，总督军务。事平，召为南京工
部尚书。英宗复辟，六尚书罢，来归，卒于家。